CELEX: 62013CN0382
Language: hr
Date: 2013-07-04 00:00:00
Title: Predmet C-382/13: Zahtjev za prethodnu odluku koji je podnio Centrale Raad van Beroep (Nizozemska) 4. srpnja 2013. — C.E. Franzen i dr. protiv Raad van bestuur van de Sociale verzekeringsbank (Svb)

21.9.2013   
            
            
               HR
            
            
               Službeni list Europske unije
            
            
               C 274/5
            
         Zahtjev za prethodnu odluku koji je podnio Centrale Raad van Beroep (Nizozemska) 4. srpnja 2013. — C.E. Franzen i dr. protiv Raad van bestuur van de Sociale verzekeringsbank (Svb)
   (Predmet C-382/13)
   2013/C 274/14
   Jezik postupka: nizozemski
   
      Sud koji je postavio prethodno pitanje
   
   Centrale Raad van Beroep
   
      Stranke u glavnom postupku
   
   
      Tužitelji: C. E. Franzen, H. D. Giesen, F. van den Berg
   
      Tuženik: Raad van bestuur van de Sociale verzekeringsbank (Svb)
   
      Prethodna pitanja
   
   
               1(a)
            
            
               Treba li članak 13. stavak 2. uvodnu rečenicu i točku (a) Uredbe (EEZ) br. 1408/71 (1) tumačiti tako da se na stanovnika jedne države članice koji je obuhvaćen područjem primjene te uredbe i koji na temelju ugovora o povremenom radu obavlja nesamostalan rad u trajanju od najviše dva ili tri dana mjesečno na području druge države članice na temelju toga primjenjuje zakonodavstvo iz područja socijalnog osiguranja države zaposlenja?
            
         
               1(b)
            
            
               Ako je odgovor na pitanje 1(a) potvrdan, primjenjuje li se zakonodavstvo iz područja socijalnog osiguranja države zaposlenja također i u danima kad se aktivnosti obavljaju i u danima kad se ne obavljaju i, ako je odgovor na to potvrdan, koliko dugo nakon posljednjeg stvarnog obavljanja tih aktivnosti vrijedi ta primjenjivost?
            
         
               2.
            
            
               Protivi li se članak 13. stavak 2. uvodna rečenica i točka (a) u vezi s člankom 13. stavkom 1. Uredbe br. 1408/71 tome da se radnik migrant na kojega se primjenjuje zakonodavstvo iz područja socijalnog osiguranja države zaposlenja, na temelju nacionalnog zakonodavstva države boravišta smatra osiguranim na temelju AOW-a (Algemene Ouderdomswet) (Zakon o općem starosnom osiguranju) u toj državi boravišta?
            
         
               3(a)
            
            
               Treba li pravo Unije, a posebno odredbe o slobodnom kretanju radnika i/ili građana Unije, tumačiti tako da se, u okolnostima ovih sporova, protivi primjeni nacionalne odredbe poput članka 6.a AOW-a i/ili AKW-a (Algemene Kinderbijslagwet) (Opći zakon o dječjem doplatku), iz koje proizlazi da je radnik migrant koji boravi u Nizozemskoj isključen iz tamošnjeg osiguranja na temelju AOW-a i/ili AKW-a zato što se na njega isključivo primjenjuje njemačko zakonodavstvo iz područja socijalnog osiguranja, čak i ako je taj radnik, kao „geringfügig Beschäftigte”, isključen u Njemačkoj iz osiguranja „Altersrente” i tamo nema pravo na „Kindergeld”?
            
         
               3(b)
            
            
               Je li za odgovor na pitanje 3(a) relevantno to što je postojala mogućnost da se ugovori dobrovoljno osiguranje u skladu s AOW-om ili zatraži od Svb-a sklapanje dogovora u smislu članka 17. Uredbe br. 1408/71?
            
         
      (1)  Uredba Vijeća (EEZ) br. 1408/71 od 14. lipnja 1971. o primjeni sustava socijalne sigurnosti na zaposlene osobe i njihove obitelji koji se kreću unutar Zajednice (SL L 149, str. 2.) (SL, posebno izdanje na hrvatskom jeziku, poglavlje 5., svezak 5., str. 7.).